རང་ཉིད་གྲྭ་རྐྱང་དཀྱུས་མ་ཞིག་ལས་གཞན་ཡར་མཐོ་མར་དམའ་གང་ཡང་མིན་པར་འགྲེལ་བརྗོད་གནང་མཁན་ྋགོང་ས་མཆོག་གིས་ཨ་མི་རི་ཁའི་སྲིད་འཛིན་མཆོག་དང་ཨ་རིའི་མི་མང་རྣམས་ཀྱི་བློ་སྟོབས་སྤེལ་གནང་ཡོད།བོད་ཀྱི་ནང་པ་སངས་རྒྱས་པ་ཚོར་ཁོང་ནི་སངས་རྒྱས་སྐུ་དངོས་འཇིག་རྟེན་དུ་བྱོན་པ་ཞིག་དང༌།རྒྱལ་སྤྱིའི་སྤྱི་ཚོགས་ལ་ཁོང་ནི་བོད་ཀྱི་ཆོས་ལུགས་ཀྱི་དབུ་འཛིན་ཞིག།དད་མོས་དང་ཡི་རངས་ཅན་གྱི་སྐྱེ་བོ་ས་ཡ་མང་པོར་ཁོང་ནི་ཤེས་རབ་དང་སྙིང་རྗེའི་འབྱུང་ཁུངས་དང༌།གཞོན་སྐྱེས་ཚོར་ྋགོང་ས་མཆོག་ནི་འཛམ་གླིང་འདི་སྔར་བས་ཇེ་ལེགས་སུ་ཇི་ལྟར་བསྒྱུར་དགོས་པའི་ཐད་ཀྱི་བཟང་ཕྱོགས་ཀྱི་མིག་དཔེ་ཞིག་རེད།